ՈՒ՞ր էր, հետաքրքիր է, իբր թե մեր բարոյական արժեհամակարգին սպառնացող վտանգից անհանգստացած, այդ վտանգին դիմակայելու համար կաթողիկոսի շուտափույթ հրաժարականը պահանջող սույն անձը, երբ նույն արժեհամակարգի պահպանման հարցում նախանձախնդիր մի խումբ անձինք տևական ժամանակ պայքարում էին Հայաստանում Արևմուտքից եկած օրենսդրական նախաձեռնությունների դեմ («գենդերի» մասին օրենք, Ստամբուլյան կոնվենցիա, խտրականության մասին օրենք, ՀՀ քրեական նոր օրենսգրքի նախագծի համապատասխան հոդված), որոնք նպատակ ունեն օրենսդրորեն ամրագրելու այլասերվածության քարոզչությունը, նպաստելու այլասերվածությանը, այլասերվածներին ու նրանց «իրավունքներին»: Նա պարզապես չկար այդ պայքարում, սակայն հիմա Եղիա-Արմենուհու հետ գտնվելով կաթողիկոսի դեմ նույն արշավն իրականացնողների շարքում, որքան էլ անհեթեթ է ու խայտառակ զավեշտ, ժամ առաջ հրաժարականն է պահանջում Գարեգին Բ-ի, որը 2013 թվականին, ի տարբերություն մեր բարոյական արժեհամակարգին սպառնացող վտանգով իբր մտահոգված սույն անձնավորության, հենց ինքն է հանդես եկել Հայաստան եվրոպական կամ արևմտյան հայտնի «արժեքների» ներթափանցման դեմ: Ահավասիկ Ամենայն հայոց կաթողիկոս Գարեգին Երկրորդի անունից ողջույնի ընդարձակ խոսքը, որը Երևանում, Կինոյի տանը 2013 թ. դեկտեմբերի 7-ին կազմակերպված «Ազգային արժեհամակարգի անցյալը, ներկան և ապագան» համաժողովի ընթացքում հրապարակեց Մայր Աթոռի հոգևոր կրթական հաստատությունների վերատեսուչ, Գևորգյան ճեմարանի տեսուչ Գևորգ եպիսկոպոս Սարոյանը.